દુનિયાની અંગત સંપત્તિ વધીને ૨૦૧.૯ ટ્રિલિયન ડોલર થઇ છે. ૨૦૧૬ ના મુકાબલે આ સંપત્તિમાં ૧૨ ટકાનો વધારો નોંધાયો છે. બોસ્ટન કન્સલ્ટીંગ ગૃપની આ રિપોર્ટમાં કહેવાયું છે કે શેરબજારમાં તેજીને કારણે કરોડપતિઓની સંપત્તિમાં સતત વધારો થઇ રહ્યો છે જેના કારણે દુનિયાના કરોડપતિ અને અરબપતિઓ પાસે દુનિયાની અડધી અંગત સંપત્તિ છે. ૨૦૧૨ માં આ આંકડો ૪૫ ટકા હતો. રિપોર્ટમાં એ પણ ઉલ્લેખ છે કે કરોડપતિઓની સંપ્ત્તિ વધવાનો એ અર્થ નથી કે ગરીબ વધુ ગરીબ થઇ રહ્યો છે. એટલે કે રિપોર્ટ મુજબ દરેક વ્યક્તિની સંપત્તિમાં વધારો થઇ રહ્યો છે. જોકે રિપોર્ટમાં કહેવાયું છે કે અમીરોની સંપત્તિ વધવાની ગતિ વધુ ઝડપી છે.